Liite B - MEPS Hankesäännöstö

Sisällysluettelo

[1 Tarkoitus 2](#_Toc75269801)

[2 Yleiset ohjeet hankkeessa 2](#_Toc75269802)

[3 Työmäärä – mWu 2](#_Toc75269803)

[3.1 Suora työ 3](#_Toc75269804)

[3.1.1 Tilan määrittely 3](#_Toc75269805)

[3.1.2 Kerros kerrokselta 3](#_Toc75269806)

[3.1.3 Toimenpiteet 3](#_Toc75269807)

[3.1.4 Yksityiskohtien laskeminen 4](#_Toc75269808)

[3.1.5 Kattavat koodit 4](#_Toc75269809)

[3.1.6 Suoraan työhön kuuluvat työvaiheet 4](#_Toc75269810)

[3.2 Epäsuora työ – Järjestely, valmistelu, lopetus ja henkilökuljetukset 5](#_Toc75269811)

[3.2.1 Maantieteellinen sijainti 5](#_Toc75269812)

[3.2.2 Aloitus- ja valmistelutyyppi 5](#_Toc75269813)

[3.2.3 Hankkeen tyyppi 5](#_Toc75269814)

[3.2.4 Matkat 6](#_Toc75269815)

[3.2.5 Suorittava osapuoli ja toimialat 6](#_Toc75269816)

[3.2.6 Epäsuoraan työhön kuuluvat työvaiheet 7](#_Toc75269817)

[3.3 Muut kustannukset, jotka sisältyvät yksikköön mWu 7](#_Toc75269818)

[4 Materiaalin käsittely ja kuljetus - tWu 8](#_Toc75269819)

[5 Korvaus ajoneuvosta - pTu 8](#_Toc75269820)

[6 Materiaali 8](#_Toc75269821)

[6.1 MEPS-materiaali 8](#_Toc75269822)

[6.2 MEPS-materiaalihinnasto 9](#_Toc75269823)

[6.3 Sovitut materiaalihinnastot 9](#_Toc75269824)

[6.4 Omat materiaalihinnastot ja omat materiaalit 9](#_Toc75269825)

[7 Sovitut koodit 9](#_Toc75269826)

[8 Omat koodit 10](#_Toc75269827)

# Tarkoitus

MEPS Hankesäännöstö on osa MEPS Säännöstöä. Hankesäännöstön tarkoitus on selventää, kuinka MEPS-dataa (koodit, algoritmit, materiaalit ym.) on laskelmassa käytettävä, jotta kaikkia osapuolia kohdeltaisiin tasapuolisesti.

# Yleiset säännöt hankkeessa

MEPS-laskelma rakentuu seuraavista parametreista:

* Työmäärä – mWu
* Materiaalin kuljetus ja käsittely – tWu
* Korvaus ajoneuvosta – pTu
* Korvaus materiaalista
* Sovitut koodit
* Omat koodit

CAB on laatinut säännöstön, joita noudattamalla varmistetaan MEPS-hankkeen laskelmatuloksen yhteneväisyys tehtyihin tutkimuksiin. Säännöstössä selkeytetään mistä MEPSin parametrit koostuvat ja miten niitä on käytettävä. Jokainen MEPS-laskelman parametri on kuvattu jäljempänä.

MEPS-laskelmat perustuvat siihen, että työntekijät voivat työskennellä normaalisti suunniteltuina työpäivinä, heillä on vapaa pääsy kohteeseen normaalina työaikana, ja että kyseessä oleva tila ja sinne johtava kulkuväylä on tyhjennetty työtä haittaavasta irtaimistosta. Huomaa, että mikäli hankkeen olosuhteiden ei voida katsoa olevan normaalit, on käytettävä sovittuja tai omia koodeja (esim. omaa koodia X3 (puhdistus / raivaus) tai X4 (huonekalujen siirto) voidaan käyttää, jos kyseinen työ ennen työn aloittamista kestää yli 15 minuuttia).

Jos kyseessä on esimerkiksi korjauksen jakaminen osiin tai muut poikkeavat olosuhteet, ja katsotaan, että vakiolaskelman korvaus ei sovellu käytettäväksi, on osapuolten sovittava korvauksesta ennen työn aloittamista.

# Työmäärä – mWu

MEPS-laskelma kuvaa kaikki hankkeessa suoritettavat työvaiheet. Laskelman MEPS-koodit tuottavat mWu-määrän. mWu on MEPSin yksikkö työmäärälle. mWu:n arvo perustuu todellisten korjaus- ja huoltohankkeiden analyyseihin, joissa on huomioitu matka-aika, materiaalikäsittely sekä tilan muoto ja rakenne. Yksittäisen koodin mWu-arvoa voidaan arvioida ainoastaan verrattaessa sitä muiden saman toimialan vertailukelpoisten työvaiheiden mWu-arvoon.

Työmäärä – mWu koostuu seuraavista osista:

* Suora työ
* Epäsuora työ
* Muut kustannukset

## Suora työ

Suora työ on työmäärä, jonka laskelmakoodi antaa.

mWu:n laskenta suoralle työlle perustuu seuraaviin parametreihin:

* Neliömetrien, juoksumetrien tai kappaleiden määrä
* Tilan koko.

### Tilan määrittely

MEPS-laskelma on rakennettava tiloittain. Kun määritellään kunkin tilan ”Mitat ja alat”, on huomioitava ovista ja ikkunoista tehtävät vähennykset sekä mahdolliset lisäykset, jotta koodille muodostuva määrä on oikea.

Poikkeukset:

* Alle 0,25 m²:n pintavähennyksiä ei tehdä (esimerkiksi venttiilit).
* Jos kahden tilan välisen aukon leveys on yli 2 metriä, on nämä tilat laskettava yhdeksi tilaksi, jos niissä on sama pintamateriaali.
* Kuivaustoimialaa ei koske kuvaus tiloittain. Jos kuivaus koskee useampaa kuin yhtä huonetta, käytetään laskelmassa tilaa, jota kutsutaan kosteuden levinneisyydeksi.

### Kerros kerrokselta

Laskenta MEPSissä tapahtuu kerros kerrokselta. Jokainen kerros merkitään MEPS-koodilla, vaikka ne käsiteltäisiin yhtenäisenä kokonaisuutena. Esimerkiksi, kun puretaan muovimatto, tasoitemassa ja lastulevylattia, tehdään laskenta kerros kerrokselta.

Poikkeukset:

* Kosteuseristeen purku sisältyy aina sen alla olevan kerroksen purkuun.
* Lattiatasoitteiden purku sisältyy aina sen alla oleva betonikerroksen purkuun. Raudoituksen ja lattialämmityksen purku merkitään erillisillä MEPS-koodeilla.
* Tapetin purku sisältyy aina sen alla olevan runkoverhouksen purkuun.

### Toimenpiteet

Toimenpiteet kuvaavat hankkeessa todellisuudessa suoritettavan suoran työn. Yleisimmät toimenpiteet ovat purkutyö / uusiminen ja irrotus / takaisinasennus. Näitä toimenpiteitä, esim. purkutyö ja takaisinasennus tai purkutyö ja irrotus, ei saa sekoittaa tai käyttää yhdessä samassa työkappaleessa.

Toimenpiteet voivat sisältää kuvauksen suuremmasta vaikeusasteesta. Esimerkiksi, kun tehdään maalaustyötä yli 2,75 metrin korkeudessa, merkitään tämä erillisellä koodilla.

### Suoraan työhön kuuluvat työvaiheet

Seuraavat työvaiheet sisältyvät suoraan työhön:

* Sisäsiirrot – Materiaalin siirrot kohteen sisällä.
* Ulkosiirrot – Purkujätteiden siirto kohteesta ulos, sen ulkorajalle (esim. huoneiston ulko-oven ulkopuolelle).
* Huolto – Työkalujen ja -koneiden huolto, voitelu ja hoito työn aikana.
* Sekoittaminen – Tehdasvalmisteisen betonin, laastin, saneerauslaastin, saumausaineen liisterin tai vastaavan sekoittaminen tai vastaanottaminen.
* Työjälkien siivous – Tarvittava työn jälkien siivous ennen seuraavaa toimenpidettä.
* Odotusaika – Työvaiheisiin liittyvä odotusaika, kuten kuivumisen odotusaika betonin pintakäsittelyn tai laattojen saumauksen aloittamiseksi.
* Mittaus – Uuden materiaalin asennukseen liittyvät mittaukset, leikkaukset, sovitukset ja lovet.
* Kahden henkilön työ – Työvaiheissa, jotka vaativat useamman henkilön työpanoksen työn oikein suorittamiseksi, on useamman henkilön tarve huomioitu työmäärässä (mWu). Poikkeuksena työt, joissa lakien ja säädösten mukaiset turvallisuusmääräykset edellyttävät sellaisen henkilön paikalla oloa, joka ei suorita kyseistä suoraa työtä.

## Epäsuora työ

*HUOM: CAB Group tulee selvittämään, miten hyvin epäsuoran työn laskenta vastaa normaaleja olosuhteita. Selvityksen tulokset voivat vaikuttaa sekä MEPSin säännöstöön että MEPS-dataan ja laskelmiin. On huomattava, että kun on kyse hankkeen olosuhteista, joita ei voida pitää normaaleina, on käytettävä sovittuja koodeja.*

Epäsuora työ tarkoittaa suoran työn suorittamiseen liittyvää valmistelua ja lopetusta, sisältäen henkilöstön matka-ajan. Epäsuora työ tuottaa mWu:n, jonka laskenta perustuu seuraaviin parametreihin:

* Maantieteellinen sijainti (keskustassa tai keskustan ulkopuolella)
* Aloitus- ja valmistelutyyppi (esim. liiketoimintakäytössä olevat tilat, pientalo tmv.)
* Hankkeen tyyppi (työmaan perustaminen, korjaushanke tai huoltohanke)
* Etäisyys kohteeseen ja matkojen lukumäärä
* Toimialakohtainen mWu:n määrä.

Epäsuoran työn mWu lasketaan toimiala- ja / tai suorittajakohtaisesti koko hankkeen osalta, eikä se ole sidottu suoraan tiettyihin koodeihin.

### Maantieteellinen sijainti

Maantieteellinen sijainti määritellään seuraavasti:

* Keskustan ulkopuolella tarkoittaa aluetta, jossa liikennetilanne on normaali.
* Keskustassa tarkoittaa aluetta, jossa liikennetilanne sisältää jonossa ajoa ja / tai vaikeita pysäköintimahdollisuuksia.

### Aloitus- ja valmistelutyyppi

Aloitus- ja valmistelutyypit ovat:

* Pientalo tai vastaava
* Tilat rakennuksen 5. kerrokseen saakka – kerrostalot ja vastaavat
* Tilat rakennuksen 6. kerroksesta ylöspäin - kerrostalot ja vastaavat
* Liiketoimintakäytössä olevat tilat – porraskäytävät ja tilat, joissa säännöllinen liiketoiminta on käynnissä.

### Hankkeen tyyppi

MEPSissä on kolme hanketyyppiä. Ennen hankkeen aloittamista on sovittava siinä käytettävästä hanketyypistä:

* Työmaan perustaminen – Työmaan perustamisella tarkoitetaan, että urakoitsijalla on täysi pääsy kohteeseen, eikä kohdetta tarvitse perustaa / purkaa joka päivä. Työmaan perustaminen antaa saman määrän matkoja hankkeen mWu-määrästä riippumatta.
* Korjaushanke – On hanke, jossa työvaiheet eivät kaikilta osin ole tiedossa etukäteen, ja joka täytyy perustaa / purkaa joka päivä. Korjaushankkeessa urakoitsija saa aloitusmatkat toimialaan perustuen ja lisämatkat toimialan mWu-määrään perustuen.
* Huoltohanke – Huoltohanke on hanke, jossa työtehtävät ovat ennakkoon tiedossa. Huoltohankkeessa urakoitsija saa yhden aloitusmatkan per toimiala ja lisämatkat toimialan mWu-määrään perustuen.

### Matkat

Matkat lasketaan aina urakoitsijan lähtöosoitteen ja hankkeen osoitteen väliseltä etäisyydeltä edestakaisena matkana. Tämä tarkoittaa sitä, että MEPSin yksi matka on yksi edestakainen matka, eli matka suorittajan lähtöosoitteesta hankkeen osoitteeseen ja hankkeen osoitteesta takaisin suorittajan lähtöosoitteeseen. Suorittavan osapuolen etäisyys on oltava todellinen etäisyys, ellei toisin ole sovittu. Kukin suorittava toimiala saa tietyn määrän aloitusmatkoja, ja lisämatkat perustuvat MEPS-hankkeen suorittajien toimialakohtaisiin mWu-määriin.

Taulukko MEPSin toimialojen aloitusmatkojen lukumääristä:

|  |  |  |  |  |  |
| --- | --- | --- | --- | --- | --- |
| **Hanketyyppi** | **Maalaus** | **Lattia** | **Laatoitus** | **Rakennus** | **Muut** |
| Työmaan perustaminen | 4 | 4 | 4 | 4 | 4 |
| Korjaushanke | 4 | 3 | 3 | 2 | 2 |
| Huoltohanke | 1 | 1 | 1 | 1 | 1 |

### Suorittava osapuoli ja toimialat

Määritelmiä:

* Suorittava osapuoli - on se organisaatio, joka suorittaa työt hankkeessa.
* Toimiala - on MEPSin laskelmakoodeihin määritelty toimiala.
* Rakentaja - on se henkilö, joka suorittaa työt hankkeessa.

Suorittavan osapuolen ja toimialan on vastattava MEPS-laskelmassa sitä osapuolta ja toimialaa, joka todellisuudessa suorittaa työn. On käytettävä vain sovittuja osapuolia ja toimialoja. Suorittava osapuoli ei voi olla samassa hankkeessa pääurakoitsijana ja aliurakoitsijana. Yksi rakentaja saa pääsääntöisesti edustaa ainoastaan yhtä toimialaa hankkeessa. Esimerkki: Jos rakennustoimialan työntekijä irrottaa sekoittajan, on sekoittajan irrotuskoodi siirrettävä toimialalta LVV toimialalle rakennus.

Huomaa, että epäsuora työ lasketaan aina suorittaja- ja toimialakohtaisesti:

* Jos useammalla suorittavalla osapuolella on koodeja samalla toimialalla, epäsuoran työn määrä lasketaan jokaiselle suorittajalle erikseen vaikka suorittajien toimiala olisi sama.
* Jos suorittavalla osapuolella on koodeja useammalla toimialalla, lasketaan epäsuoran työn määrä jokaiselle toimialalle vaikka suorittaja olisi sama.

Käytettäessä aliurakoitsijaa, joka ei käytä MEPS:iä, on urakoitsijan yritysnimi ja osoite määriteltävä. Tämä on helpointa toteuttaa tekemällä MEPSissä sopimus yrityksen kanssa, joka ei käytä MEPSiä ("Lisää uusi yritys").

Jos rakennustoimialan työntekijä suorittaa korjaushankkeessa maalaus-, laatoitus- tai lattiatoimialan koodeja, on nämä koodit siirrettävä rakennustoimialalle. Tällöin kuivumisaikojen mahdollisesti edellyttämät ylimääräiset matkat on korvattava, jolloin ne merkitään omiin tai sovittuihin koodeihin kilometriveloituksina. Tällaisten lisämatkojen enimmäismäärät ovat maalaustoimialan töissä 2 matkaa sekä lattia- ja laatoitustoimialan töissä 1 matka molemmissa. Lisämatkojen matka-aika ei sisälly mWu-laskentaan, joten se on tarvittaessa merkittävä omiin tai sovittuihin koodeihin.

Esimerkkejä:

* Jos rakennusurakoitsija käyttää maalaria (aliurakoitsija), on maalauskoodeissa käytettävä toimialaa maalaus.
* Jos rakennusurakoitsija käyttää omia maalareita, jotka eivät tee hankkeessa rakennustöitä, on maalauskoodeissa käytettävä toimialaa maalaus.
* Jos rakennusurakoitsijan rakennustöitä suorittava työntekijä suorittaa hankkeen maalaustyöt, on koodeissa käytettävä toimialaa rakennus.

### Epäsuoraan työhön kuuluvat työvaiheet

Seuraavat työvaiheet sisältyvät epäsuoraan työhön:

* Sisäsiirrot – Materiaalien sisäsiirrot materiaalivarastosta lähimpään kohtaan kohdetta, sen ulko-ovelle. Lähimmällä kohdalla tarkoitetaan enintään 1,5 minuutin kävelyaikaa yksittäistä matkaa kohden.

Poikkeus: yli 50 kg painavien yksittäisten materiaalien (esim. lämminvesivaraaja) siirtoa on täydennettävä laskelmassa omalla koodilla X5 Kuljetus/käsittely.

* Ulkosiirrot – Purkujätteen ulkosiirrot kohteen ulko-ovelta jätteenkeräyspaikkaan, suursäkkiin tai konttiin. Lähimmällä kohdalla tarkoitetaan enintään 1,5 minuutin kävelyaikaa yksittäistä matkaa kohden.

Poikkeus: yli 50 kg painavien yksittäisten materiaalien (esim. lämminvesivaraaja) siirtoa on täydennettävä laskelmassa omalla koodilla X5 Kuljetus/käsittely.

* Kuljetusväylä – Työn kohteena olevaan tilaan johtavan, enintään 10 m pitkän kuljetusväylän lattiapinnan suojaaminen pahvilla, muovilla tai paperilla. Portaikon suojaaminen eikä aran lattian suojaaminen kovalevyllä sisälly, ja ne annetaan erillisillä koodeilla.
* Peittäminen – Materiaali- ja jätevarastojen peittäminen ja suojaaminen.
* Työtilan suojaaminen – Työtilan lattiapinnan suojaaminen pahvilla, muovilla tai paperilla. Lisäsuojaus ja muun tilan kuin työtilan suojaaminen ei sisälly. Lattian suojaaminen kovalevyllä ei myöskään sisälly.
* Telinerakennelma – Työhön tarvittava enintään 3 m korkea telinerakennelma sisätiloissa. Mikäli rakennuksen ulkopuolella tarvitaan telineitä, nämä eivät voimassa olevan säännöstön mukaan sisälly mWu:hun.

## Muut kustannukset

Lisäksi suoran työn ja epäsuoran työn yksikkö mWu sisältää seuraavat kustannukset:

* Työnjohto – MEPS-koodeissa kuvattuihin työvaiheisiin liittyvien töiden suunnittelu ja johtaminen.
* Vakiotyökalut – Kustannukset käsityökaluista ja muista yleistä työvälineistä, joita ei määritellä vuokralaitteeksi (katso liite C).
* Laitteiden ja varusteiden kuluminen – Kustannukset vakiotyökalujen ja normaalien suojavarusteiden kulumisesta.
* Laskelma – Sopimuksen mukaisten toimialojen laskelman hallinta hankkeessa.
* Tauot – Työehtosopimuksen ja / tai lain tai sopimuksen mukaiset tauot.

# Materiaalin käsittely ja kuljetus - tWu

Yksikkö tWu korvaa uuden ja puretun materiaalin käsittelyn ja kuljetuksen kustannukset.

Yksikön tWu laskenta perustuu kolmeen parametriin:

* Suorittajan lähtöosoitteen ja hankkeen osoitteen välinen etäisyys kilometreinä
* Materiaalin määrä sisään ja ulos
* Materiaalien yhteenlaskettu paino (kg) sisään ja ulos.

Yksikkö mittaa kohteeseen asennettavan materiaalin sekä kohteesta purettavan ja jätteidenkäsittelypaikkaan kuljetettavan materiaalin käsittelyn ja kuljetuksen kokonaistyötä.

tWu sisältää myös uuden materiaalin keräämisen, lastaamisen, purkamisen ja niiden pakkausten käsittelyn sekä purkumateriaalin keräämisen, lajittelun, lastaamisen ja purkamisen.

tWu-laskennassa käytetään kohtaa ”välimatka kohteesta materiaalitoimittajalle (km)”, kun suorittajana on vakuutuksenottaja tai vakuutuksenottajan oma urakoitsija.

Huomaa, että MEPSin purkumateriaalien paino on laskettu kuivapainona, joka ei sisällä materiaalihukkaa ja pakkausjätettä ja poikkeaa yleensä jätteen todellisesta painosta.

tWu ei sisällä korvausta kaatopaikkakustannuksista.

# Korvaus ajoneuvosta - pTu

pTu korvaa hankkeen vaatimista henkilökuljetuksista aiheutuvat ajoneuvokustannukset.

Yksikön pTu laskenta perustuu seuraaviin parametreihin:

* Toimialaan ja hanketyyppiin perustuvien aloitusmatkojen lukumäärä
* Hankkeen osoitteen ja suorittajan lähimmän sovitun lähtöosoitteen välimatka kilometreinä
* Hankkeen mWu-määrä (voi antaa aloitusmatkojen lisäksi useita matkoja).

pTu-laskennassa käytetään kohtaa ”välimatka kohteesta materiaalitoimittajalle (km)”, kun suorittajana on vakuutuksenottaja tai vakuutuksenottajan oma urakoitsija.

# Materiaali

Useimmat MEPS-koodit sisältävät materiaaleista tietoja, jotka koostuvat materiaalin menekistä, hinnasta ja painosta. Materiaali ja sen hinta, jotka näytetään automaattisesti, ovat MEPSin materiaalihinnastosta, jos näitä tietoja sovitusta hinnastosta ei ole. On myös mahdollista antaa materiaali ja sen hinta omasta MEPSiin tuodusta hinnastosta, tai määritellä oma materiaali ja sille hinta suoraan koodille.

## MEPS-materiaali

Päämateriaali ja mahdolliset lisämateriaalit ovat kooditasolla. Koodi voi sisältää useita päämateriaaleja. Materiaalilaskenta huomioi mahdollisen hukan päämateriaaleille ja lisämateriaaleille.

Hukkakorvausta voidaan joutua muokkaamaan sovituissa tai omissa koodeissa seuraavissa tapauksissa:

* Materiaalit, joissa pakkauskoko aiheuttaa suhteettoman suurta hukkaa hankkeessa, eikä materiaalia voi käyttää muissa hankkeissa.
* Materiaalit, joissa mitat aiheuttavat suhteettoman suurta hukkaa hankkeessa, eikä materiaalia voi käyttää muissa hankkeissa, esim. märkätilamatot, joissa huoneen leveys ylittää maton leveyden.

Sovituista ja omista materiaalihinnastoista laskelmaan liitetyt materiaalit, sisältävät MEPS-materiaalin painon, hukan ja lisämateriaalit.

Kiinnitysmateriaalit sisältyvät MEPS-koodeihin, jos koodin aputekstissä ei muuta mainita.

## MEPS-materiaalihinnasto

MEPS-materiaalihinnaston tarkoitus on tuottaa MEPS-järjestelmässä korjaus-, peruskorjaus- ja lisärakentamisen projekteissa ohjeellinen kokonaishinta ilman tarvetta tuoda MEPSiin omia materiaalihinnastoja.

Materiaalien hinnat voivat vaihdella suuresti maantieteellisestä sijainnista, toimittajasta, saatavuudesta jne. riippuen. MEPS-materiaalien bruttohinta vastaa tavarantoimittajien keskimääräisiä kuluttajahintoja. Joitakin viivästymisiä markkinoiden yleisissä hintapäivityksissä saattaa esiintyä.

## Sovitut materiaalihinnastot

Tarkkojen materiaalihintojen käyttäminen hankkeessa edellyttää sovittujen materiaalihinnastojen ja / tai omien tuotujen materiaalihinnastojen käyttämistä MEPSissä.

## Omat materiaalihinnastot ja omat materiaalit

Tarkkojen materiaalihintojen käyttäminen hankkeessa edellyttää sovittujen materiaalihinnastojen ja / tai omien tuotujen materiaalihinnastojen käyttämistä MEPSissä.

Kun käsitellään esim. asiakaskohtaisia materiaaleja, jotka eivät sisälly MEPSin, sovittuihin eikä omiin materiaalihinnastoihin, on nämä merkittävä määrittelemällä laskelmassa koodille oma materiaali. Oma materiaali on dokumentoitava siten, että osapuolten on mahdollista jälkikäteen arvioida korvausta.

Käytettäessä omia materiaalihinnastoja on hinta, jota MEPS-hankkeessa käytetään, tilaajan hinta alennuksineen ja / tai korotuksineen. MEPS-järjestelmä ei käsittele alennuksia tai korotuksia omissa materiaalihinnastoissa.

MEPS-koodissa oman materiaalin paino on koodin MEPS-materiaalille määritelty paino. Hukka ja lisämateriaalit merkitään erikseen.

# Sovitut koodit

Sovittuja koodeja käytetään MEPSissä sopimuksen mukaisesti. Jokainen sovittu koodi sisältää nimen, määritelmän, yksikön ja hinnan.

Huomaa erityisesti, että sovitut koodit eivät vaikuta epäsuoraan työhön (mWu), matkoihin (pTu) tai materiaalikuljetuksiin (tWu).

Jos sovitut koodit liittyvät poikkeaviin olosuhteisiin, on nämä poikkeamat dokumentoitava siten, että osapuolten on mahdollista jälkikäteen arvioida korvausta.

# Omat koodit

Omia koodeja käytetään MEPSissä, kun sopiva MEPS-koodi tai sovittu koodi puuttuu. Omiin koodeihin merkitään todellinen käytetty aika ja todellinen käytetty materiaali.

Huomaa erityisesti, että omat koodit eivät vaikuta epäsuoraan työhön (mWu), matkoihin (pTu) tai materiaalikuljetuksiin (tWu).

Omat koodit, joita voidaan käyttää:

* X0 Tutkiminen
* X1 Aliurakoitsijan odottaminen ja auttaminen
* X2 Siivous
* X3 Puhdistus/raivaus
* X4 Kalusteiden siirto
* X5 Siirto / käsittely
* X6 Asiakkaan odottaminen
* X9 Normittamaton suora työ

Omat koodit on dokumentoitava siten, että osapuolten on mahdollista jälkikäteen arvioida korvausta.